มะกี้ไปเซเว่น ล้างมือด้วยเเอลกอฮอน้ำ อยู่เซเว่นแปปๆพอคิดเงินออกมา เอาน้ำเปล่าล้างมือ เเล้วเผลอกินขนมไป จะมีผลข้างเคียงไหมคับ😂
สวัสดีค่ะ การล้างมือด้วยแอลกอฮอล์เจล แอลกอฮอล์จะเกิดกรระเหยและแห้งไปภายในเวลาไม่กี่วินาที ซึ่งในขณะที่แอลกอฮอล์เกิดการระเหย ก็จะสามารถฆ่าเชื้อโรคต่างๆ ได้ และเมื่อใช้น้ำเปล่าล้างมือ แล้วใช้มือหยิบขนมเข้าปาก ก็ไม่ได้มีผลอะไรต่อร่างกายเราค่ะ เพราะแอลกอฮอล์นั้นได้ระเหยออกไปแล้วอย่างไรก็ตาม หากได้จับเงิน (แบงค์หรือเหรียญ) หลังจากที่ใช้แอลกอฮอล์ล้างมือไปแล้ว เชื้อโรคจากเงิน ก็อาจติดมาที่มือได้ ซึ่งการล้างมือด้วยน้ำเปล่า อาจไม่สามารถเอาเชื้อโรคออกจากมือได้หมด หากนำมือดังกล่าว หยิบขนมเข้าปาก ก็อาจมีโอกาสรับเชื้อโรคเข้าไปได้ แต่หากเชื้อโรคมีปริมาณไม่มาก ไม่ได้เป็นเชื้อที่อันตรายหรือรุนแรง ร่างกายก็จะสามารถกำจัดเชื้อโรคได้ และไม่ส่งผลทำให้เราเกิดอาการเจ็บป่วยอะไรค่ะ